cyanic-selkie/wikianc huggingface dataset:
रसबेर
खेती
वाणिज्यिक रूप से सबसे अधिक पैदा की जाने वाली रसभरी के दो प्रकार उपलब्ध हैं, ग्रीष्म-कालीन प्रकार जो कि मध्य-गर्मी में अपेक्षाकृत कम अवधि में द्वितीय-वर्ष की फसल (फ्लोरीकेंस) में प्रचूर फल देते हैं और दुगने- या "सदा"-बहार पौधे, जो कि ग्रीष्म के अंत में पहले वर्ष की फसल (प्राइमोकेंस) में कुछ फल धारण करते हैं और गिर जाते हैं, साथ ही दूसरे साल भी गर्मी में फल धारण करते हैं। 3 से 9 सहिष्णु क्षेत्र (हार्डीनेस जोन) में रसभरियों की खेती की जा सकती है।
परंपरागत रूप से जाड़े के समय प्रसुप्त कैन्स (पौधे) के रूप में रसभरियां रोपी जाती हैं, हालांकि कोमल, टिसू कल्चर द्वारा पैदा किये गये पौधे अधिक आम हो गये हैं। "लौंग केन प्रोडक्शन" नामक एक विशेष उत्पादन प्रणाली में एक साल के लिए स्कॉटलैंड (यूके) या वॉशिंगटन राज्य (यूएस) जैसे उत्तरी जलवायु में पौधों को पैदा किया जाता है, जहां जल्दी समुचित कलियां निकल आती हैं। उसके बाद जड़ सहित इन पूरे पौधों को खोद कर निकालने के बाद स्पेन जैसे गर्म जलवायु में फिर से रोप दिया जाता है, जहां वे जल्दी से खिलने लगते हैं और बहुत जल्दी मौसम की फसल उत्पादित करते हैं। पौधों को 1 मीटर की दूरी पर उपजाऊ मिट्टी व अच्छी तरह से बनी नाली में रोपना चाहिए; रसभरियां आमतौर पर ऊंची क्यारियों/मेड़ों में रोपी जाती हैं, अगर जड़ों में कीट लगने की कोई समस्या हो।
इसके फूल मधुमक्खियों और अन्य परागण-पतंगों के लिए एक प्रमुख रस के स्रोत हैं।
रसभरियां बहुत ही सशक्त होती हैं और स्थानीय स्तर पर आक्रामक हो सकती हैं। वे आधारीय शाखाओं (चूषक के नाम से भी जानी जाती हैं) का उपयोग करके फैलती हैं; विस्तारित भूमिगत शाखाएं जो जड़ों तथा अलग पौधों में विकसित होती हैं। वे मुख्य पौधे से कुछ दूरी से नए पौधों का अंकुरण कर सकती हैं। इस कारण से, रसभरियां अच्छी तरह से फैलती हैं और अगर अनियंत्रित छोड़ दिया जाय तो वे पूरे उद्यान पर कब्ज़ा जमा सकती हैं।
जब फल आसानी से टोरस/पात्र जैसा हो जाता है और उसका रंग गहरा (प्रजाति तथा कल्टीवर पर निर्भर है कि लाल, काला, जामुनी या सुनहरा पीला) हो जाता है तब उसे एकत्र कर लिया जाता है। यही वो समय है जब फल पूरी तरह पके और पूरे मीठे होते हैं। अतिरिक्त फल से रसभरी जैम बनाए जा सकते हैं या उन्हें बर्फ में जमा दिया जाता है।
पत्तों को ताजे या सूखे रूप में हर्बल और औषधीय चाय में इस्तेमाल किया जा सकता है। इनके स्वाद कसैले होते हैं और मासिक धर्म को नियमित करने में प्रभावी होने के कारण ये हर्बल औषधि में ख्यात हैं।
प्रत्येक रसभरी वजन में औसतन 4 ग्राम की होती है और लगभग 100 ड्रुपलेट्स (फल का वो भाग जिसमें बीज होता है) से बनी होती है, प्रत्येक में एक रसदार गूदा और उसके बीच में एक बीज होता है। रसभरी की झाड़ियां एक साल में कई सौ फल दे सकती है। ब्लैकबेरी या ड्यूबेरी के विपरीत, एक बार इसे पात्रधारक (रिसेप्टेकल) से निकाल दिया जाय तो रसभरी का भीतरी भाग खोखला हो जाता है।
कल्टीवर्स (संकर या उपजाए जाने वाले)
अनेक प्रकार के रसभरी कल्टीवर्स को चुना गया है। हाल ही में हुए प्रजनन में कांटेरहित और अधिक मजबूती के साथ सीधे खड़े कल्टीवर पैदा हुए, जिन्हें खूंटे की जरूरत नहीं पड़ती.
लाल रसभरियों (रूबस इडाइअस और/या रूबस स्ट्रिगोसस) का काली रसभरियों (रूबस ऑक्सीडेंटलिस) के साथ संकरण कराया गया है ताकि जामुनी रसभरियां पैदा की जा सके और रूबस जाति की अन्य उपजाति के साथ विभिन्न प्रजातियों के संकरण से बोयसेनबेरी और लोगानबेरी जैसे अनेक संकर प्रजातियों को पैदा किया गया। रूबस  की उपजायी गयी अंतरंग रसभरियों और कुछ एशियाई प्रजातियों के बीच संकरण की भी जांच जा रही है।
चयनित महत्वपूर्ण खेती
स्रोत: नई आरएचएस (RHS) बागवानी का शब्दकोश.
स्कॉटलैंड में, अनोखे स्वाद के फल के उत्पादन के लिए अन्य बेरियों के साथ रसभरियों का संकरण किया गया है। टायबेरी के उत्पादन के लिए स्कॉटिश क्रोप्स रिसर्च इंस्टीच्युट में रसभरी और ब्लैकबेरी का संकरण किया गया।
रोग और कीट
रसभरियों को कभी-कभी कुछ लेपिड़ोपटेरा प्रजाति के लार्वा (तितलियां और पतंगे) द्वारा खा लिया जाता है। रूबस को खाने वाले लेपिडोपटेरा की सूची देखें. बोटरायटिस सिनेरिया या ग्रे मोल्ड रसभरी और अन्य मुलायम फलों का एक आम फफुन्दीय संक्रमण है। यह देखा जाता है कि ग्रे मोल्ड रसभरियों पर पैदा होते हैं और विशेष रूप से चोट खाए फल को प्रभावित करते हैं, क्योंकि ''बी. सिनेरिया'' जीवाणु को प्रवेश का आसान रास्ता मिल जाता है।
मिट्टी के धूम्रीकरण के पहले रसभरी के पौधों को उस जमीन पर नहीं लगाया जाना चाहिए जहां पहले आलू, टमाटर, काली मिर्च, बैगन या कंद लगाये गये हों. ये फसल वर्टीसिलिअम विल्ट रोग के पोषक हैं, यह एक ऐसा फफूंद है जो वर्षों तक मिटटी में रह सकता है और रसभरी में फ़ैल सकता है।
व्यापार
रसभरियां एक महत्वपूर्ण व्यापारिक फल हैं, जो व्यापक रूप से दुनिया के सभी समशीतोष्ण क्षेत्रों में उगायी जाती हैं। अधिकांश सबसे महत्वपूर्ण आधुनिक वाणिज्यिक लाल रसभरी कल्टीवर ''आर. इडाइअस तथा आर. स्ट्रिगोसस के बीच संकरण से उत्पन्न होते हैं। कुछ वनस्पतिशास्त्रियों का मानना है कि यूरेशियाई और अमेरिकी लाल रसभरियां एक अकेली सर्कमबोरियल (circumboreal) प्रजाति रूबस इडाइअस से संबंधित हैं; जहां यूरोपीय पौधों को या तो आर. इडाइअस उपजाति इडाइअस या आर. इडाइअस भिन्न इडाइअस वर्गीकृत किया जाता है और देशी उत्तरी अमेरिकी लाल रसभरियों को या तो आर. इडाइअस उपजाति स्ट्रिगोसस, या आर. इडाइअस भिन्न स्ट्रिगोसस'' वर्गीकृत किया जाता है।
काले रसभरी, रूबस ऑक्सीडेंटलिस, की भी कभी-कभी संयुक्त राज्य अमेरिका में खेती की जाती है, जिससे ताजे और जमे हुए सहित जैम, परिरक्षित तथा अन्य उत्पाद प्राप्त होते हैं, जिनमें प्रजाति का विशिष्ट मजेदार स्वाद होता है।
पोषक तत्व और स्वास्थ्य के लाभ
रसभरियों में महत्वपूर्ण मात्रा में पोलिफेनोल एंटीऔक्सिडेंटस होते हैं, जैसे कि एंथोसायनिन रंजक जो कि अनेक मानव रोगों के खिलाफ संभावित स्वास्थ्य संरक्षण से जुड़े हैं। समग्र फल संरचना इसके पोषण गुण में योगदान करती है, क्योंकि यह आहारीय फाइबर के अनुपात को बढ़ाती है, इस कारण इसे सबसे अधिक फाइबर सार वाले ज्ञात वनस्पति खाद्यों में रखा जाता है, इसके कुल वजन का 20% फाइबर होता है। रसभरियां विटामिन सी का एक समृद्ध स्रोत हैं, 30 मिलीग्राम के प्रति एक कप में विटामिन सी (दैनिक उपयोगिता का लगभग 50%), मैंगनीज (दैनिक उपयोगिता का लगभग 60%) और आहारीय फाइबर (दैनिक उपयोगिता का लगभग 30%) हुआ करता हैं। रसभरियों में पर्याप्त मात्रा में बी विटामिन 1-3, फोलिक एसिड, मैग्नीशियम, तांबा और लौह के सार होते हैं।
रसभरियां एंटीऑक्सीडेंट गुण के कारण सभी फलों के शीर्ष के करीब की श्रेणी में आती हैं, विशेष रूप से एलाजिक एसिड (एलागोटेनीन्स से), क्युएरसेटिन, गलिक एसिड, एंथोसायनिंस, सायनायडिन्स, पेलार्गोनायडिन्स, कैटेचिंस, कैम्पफेरोल और सैलीसायलिक एसिड के उनके घनीभूत सार के कारण. पीली रसभरियां और अन्य विवर्ण पीले-रंग के फलों में एंथोसायनिन्स कम होता है।
जैसा कि ऊपर उल्लेख किया जा चुका है, अपने एंटीऑक्सीडेंट विटामिन सी और पोलीफेनोल्स के समृद्ध सार की वजह से, रसभरियों का लगभग 4900 प्रति 100 ग्राम का एक ओआरएसी (ऑक्सीजन रैडिकल एब्जौरबेंस कैपेसिटी) मूल्य होता है, इसके साथ ही यह शीर्ष श्रेणी के ओआरएसी फलों में भी शामिल है। क्रेनबेरी और जंगली ब्लूबेरी में लगभग 9000 ओआरएसी इकाइयां होती हैं और सेब में औसतन 2800.
मोहम्मद बहश्ती
सैयद मोहम्मद हुसैनी बहश्ती (24 अक्टूबर 1928 - 28 जून 1981) एक ईरानी न्यायविद, दार्शनिक, मौलवी और राजनीतिज्ञ थे, जो इस्लामी क्रांति के बाद ईरान के राजनीतिक पदानुक्रम में नम्बर दो व्यक्ति के रूप में जाने जाते थे। माना जाता है कि बहश्ती ईरान के क्रांति के बाद के संविधान के साथ-साथ इस्लामिक गणराज्य के प्रशासनिक ढांचे के प्राथमिक वास्तुकार थे। बहश्ती को इस्लामिक गणराज्य में कई प्रमुख राजनेताओं का चयन करने और प्रशिक्षित करने के लिए भी जाना जाता है, जिनमें वर्तमान राष्ट्रपति हसन रूहानी, पूर्व राष्ट्रपति मोहम्मद खातमी, अली अकबर विलयाती, मोहम्मद जावद लारीजानी, अली फलाहियान, और मुस्तफा पूरमोहम्मदी शामिल हैं। उन्होंने इस्लामिक रिपब्लिक पार्टी के महासचिव के रूप में भी कार्य किया, और ईरानी न्यायिक प्रणाली के अध्यक्ष भी रहे। आगे चलकर उन्होंने इस्लामिक क्रांति परिषद के अध्यक्ष और विशेषज्ञों की सभा के लिए कार्य किया। बहश्ती के पास दर्शनशास्त्र में पीएचडी थी, और वे फ़ारसी के साथ-साथ अंग्रेजी, जर्मन और अरबी भाषाओं में भी धाराप्रवाह थे।
28 जून 1981 को मोहम्मद रजा कोलाही (एक 23 वर्षीय छात्र और मुजाहिदीन-ए-खल्क का सदस्य) ने बहश्ती और इस्लामी गणराज्य पार्टी के 70 से अधिक सदस्यों की हत्या कर दी। इस हमले में बहश्ती के साथ, कई मौलवियों, मंत्रियों और अधिकारियों की भी मृत्यु हो गई। सुप्रीम लीडर अयातुल्ला खुमैनी बहश्ती की मौत से कथित तौर पर बहुत प्रभावित हुए थे। उनकी मृत्यु के बाद, अयातुल्ला खुमैनी ने बहश्ती को एक ऐसे व्यक्ति के रूप में संदर्भित किया जो "हमारे लिए एक राष्ट्र के रूप में" था। आज, बहश्ती की हत्या के दिन प्रत्येक वर्ष एक स्मरणोत्सव समारोह आयोजित किया जाता है।
विचार
ईरान के संविधान, विशेष रूप से आर्थिक अनुभाग को लिखने में बहश्ती की महत्वपूर्ण भूमिका थी। उन्होंने अर्थव्यवस्था और साझेदारी के क्षेत्र में सहकारी कंपनियों (ता'आवनी) पर विश्वास किया और आर्थिक मामलों में प्रतिस्पर्धा के बदले सहयोग किया। उनके अनुसार, ता'आवनी कंपनियों में निर्माता और उपभोक्ता के बीच कोई मध्यस्थता नहीं है। उन्होंने यह भी दावा किया कि ऐसी कंपनियों में, अधिकार स्टॉक के बजाय मनुष्यों के हैं। वह ईरान के संविधान की नींव को इस्लामी होने का दावा करते है, और यह कि ईरान की क्रांतिकारी इस्लामी व्यवस्था ईरानी लोगों की इच्छा के अनुसार एक जन-उन्मुख प्रणाली है। यह प्रणाली मानव जाति की बेहतरी और विकास के लिए बनाई गई है। बहश्ती के अनुसार, राजनीतिक विचार के सबसे महत्वपूर्ण स्तंभों में से एक यह है कि मानव सत्य के साथ विश्वास के साथ सही रास्ते पर चल सकता है।
मातंगी
मतंग शिव का नाम है। इनकी शक्ति मातंगी है। यह हरा वर्ण और चन्द्रमा को मस्तक पर धारण करती हैं। यह पूर्णतया वाग्देवी की ही पूर्ति हैं। चार भुजाओं में इन्होंने कपाल(जिसके ऊपर तोता बैठा), वीणा,खड्ग वेद धारण किया है। मां मातंगी तांत्रिकों की सरस्वती हैं। पलास और मल्लिका पुष्पों एवं युक्त बेलपत्रों के द्वारा पूजा करने से व्यक्ति के अंदर आकर्षण और स्तम्भन शक्ति का विकास होता है। ऐसा व्यक्ति जो मातंगी महाविद्या की सिद्धि प्राप्त करेगा, वह अपने क्रीड़ा कौशल से या कला संगीत से दुनिया को अपने वश में कर लेता है। वशीकरण में भी यह महाविद्या कारगर होती है। हिन्दू धर्म के अनुसार मां के 3 ओजपूर्ण नेत्र हैं। माता रत्नों से जड़े सिंहासन पर आसीन हैं। देवी मातंगी के संग तोता भी है जो वाणी और वाचन का प्रतीक माना जाता है। मातंगी देवी इंद्रजाल और जादू के प्रभाव को नष्ट करती हैं। देवी को वचन, तंत्र और कला की देवी भी माना गया है। मातंगी ही एक ऐसी देवी है जिन्हें जूठन का भोग लगाया जाता है ऐसा कहते हैं कि मातंगी देवी को जुठा किये बिना भोग नहीं लगता है । मातंगी देवी समता की सूचक है ।
शिव की यह शक्ति असुरों को मोहित करने वाली और साधकों को अभिष्ट फल देने वाली है। गृहस्थ जीवन को श्रेष्ठ बनाने के लिए लोग इनकी पूजा करते हैं। अक्षय तृतीया अर्थात वैशाख शुक्ल की तृतीया को इनकी जयंती आती है। एक बार भगवान विष्णु माँ लक्ष्मी के साथ कैलाश पर्वत भगवान शिव व माता पार्वती से मिलने गए। भगवान विष्णु अपने साथ भोजन भी लेकर गए जिसे उन्होंने शिव व पार्वती को खाने के लिए दिया। जब शिव व पार्वती उस भोजन को खाने लगे तो थाली में से भोजन का कुछ अंश धरती पर गिर गया।
भोजन के उन्हीं झूठन अंश में से माँ मातंगी का जन्म हुआ। इसी कारण मातारानी के मातंगी रूप को हमेशा झूठन का भोग लगाया जाता हैं। झूठन में से उत्पन्न होने के कारण उनका एक नाम उच्छिष्ट मातंगिनी भी पड़ा अर्थात जिसे बचे हुए भोजन या झूठे का भोग लगाया जाये। ऐसा कहते हैं,जब माता पार्वती को चंडाल स्त्रीऔ द्वारा अपने जुठन का भोग लगाया तब सभी देवगण और शिव जी के भूतादिकगण इसका विरोध करने लग गए लेकिन माता पार्वती ने चंडालिया की श्रद्धा को देख कर मातंगी का रूप लेकर उनके द्वारा चढ़ाए गए जूठन को ग्रहण किया ।
कहते हैं कि देवी मातंगी हनुमाजी और शबरी के गुरु मतंग ऋषि की पुत्री थीं। मतंग ऋषि के यहां माता दुर्गा के आशीर्वाद से जिस कन्या का जन्म हुआ था वह मातंगी देवी थी। यह देवी भारत के आदिवासियों की देवी है। दस महाविद्याओं में से एक तारा और मातंग देवी की आराधना बौद्ध धर्म में भी की जाती हैं। बौद्ध धर्म में मातंगी को मातागिरी कहते हैं।
प्रागैतिहासिक बुंदेली समाज और संस्कृति
बुंदेलखंड नर्मदा, चंबल, बेतवा और केन आदि नदियों से घिरा हुआ है और प्राचीन काल में प्रसिद्ध मध्यप्रदेश का एक अंग था। बुंदेलखंड के आदिम निवासियों #ौर उनकी संस्कृति का स्वरुप निर्णय करने में तीन प्रकार की सामग्री मिलती है। पुरातात्विक चित्र और औज़ार तथा वैदिक एवं पौरामिक साहित्य में आये उल्लेख।
भित्ति चित्रों और औज़ारों के आधार पर नृवंशीय एवं समाजशास्रीय उपलब्धियों हुई हैं तथा पौराणिक साहित्य के आदिम समाज की धार्मिक उपलब्धियों का प्रमाणीकरण हो जाता है। एतिहासिक और धार्मिक दृष्टि से बुंदेली समाज का मिला-जुला रूप इस प्रकार आता ह। ऐतिहासिक युग से बहुत पहले बुंदेलखंड की आदिम संस्कृति को दर्शाने वाले वे शिलागृह हैं जिनका पता बीसवीं शताब्दी के छठे दशक में लगा है। आदिम निवासी प्राय: पर्वत की गुफाओं में रहते थे। बुंदेलखंड के सागर, पन्ना, होशंगाबाद, छतरपुर, रायसेन आदि स्थानों के समीप अनेक भित्ती चित्र प्राप्त हुए हैं। इन चित्रों का निर्माण पं० कृष्णदत्त वाजपेयी के मतानुसार कम से कम ६००० ई० पू० से प्रचलित हो गया था। उन्होंने मध्यप्रदेश में पाये जाने वाली भित्ति-चित्र की गुफाओं का वैज्ञानिक ढंग से आकलन करके निर्णय दिया है कि प्राचीन गुफा-चित्रों से वहां निवास करने वालों की जीवन-चर्चा तथा रुचि का पता चलता है। मुख्यतया जो दृश्य इन चित्रों में मिलते हैं - विविध आयुधों से पशु पक्षियों का शिकार, जानवरों की लड़ाई, मानवों में पारंपरिक युद्ध, पशुओं पर सवाली, गीत, नृत्य, पूजन, मधु-संचय था घरेलू जीवन-संबंधी अनेक दृश्य। लोगों के जीवन-निर्वाह का मुख्य साधन शिकार था। शिकार किये जाने वाले जानवर बाघ, हिरन, भैंसा, हाथी, गैंडा और शूकर विशेष हैं। भित्ति चित्र दो प्रकार के हैं - एक वे जिनमें शिकार और रक्षा के लिये विविध आयुधों का प्रयोग है, दूसरे वे, जिनमें युद्ध के दृश्य चित्रित है। इनमें घोड़ों पर सवार सरदार अपने सिर के ऊपर छत लगाये जा रहे हैं। कई जगह शिकारियों और योद्धाओं के विचित् पहनावे मिले हैं। बरौदा गाँव (जिला सागर) के समीप के गुफा चित्र में एक योद्धा ऊँची टोपी और लम्बा कोट पहने दिखाया गया है। अनेक चित्रों में हाथी पर सवार लोग दिखाए गए हैं।
सागर जिले के बरथावली नामक स्थान में एक रोचक गुहा-चित्र है, जिसमें नदी का खेल प्रदर्शित है। एक व्यक्ति का सिर नीचे और पैर ऊपर किये हुए दिखाया गया है। किन्हीं किन्हीं चित्रों में घरेलू जीवन, खान-पान, नृत्य, गायन आदि के चित्रण हैं। विद्वानों के मत से भित्ति-चित्रों के माध्यम से हमें जिस आध समाज का अनुमान लगता है। वह अत्यंत परवर्ती समाज है। मोहन-जोदड़ो और हड़प्पा की सभ्यता से बहुत पहले इस भू-भाग पर नर्मदा और चम्बल की प्राचीन सभ्यताएं प्रचलित थीं जिनका समय प्राप्त प्राचीनतम पत्थरों के औज़ारों के आधार पर लगभग पाँच लाख ई० पू० माना गया है।
(क) पूर्व पाषाण युग - पुरातत्व सामग्री के आधार पर इस युग का समय ५ लाख वर्ष पूर्व माना गया है। नर्मदा घाटी के अवशेष होशंगाबाद, नरसिंहपुर के बीच भुतरा, सागर, दमोह, रीवा तथा बुंदेलखंड के क्षेत्रो में मिले हैं जिन्हें बी. रंगाचार्य ने उपयोग की दृष्टि से बने औज़ार इस बात के प्रमाण हैं कि मनुष्यों की प्रथम बस्तियां यहाँ थी। श्री एच० डी० सांकलिया ने भी इसी का समर्थन किया है कि मनुष्यों की बस्तियों में बिल्लौर-पत्थर, बलुआ पत्थर तता सोपानाश्म (ट्रप) तीनों प्रकार के हथियार प्रयुक्त होते थे। इस के युग के मानव, नदी या झरनों के करीब कन्दराओं में वास करते थे। उसका मुख्य कार्य मृगया ही था। खेती का सूत्रपात इस समय तक नहीं हुआ था।
(ख) मध्य पाषाण युग - इस युग (७००० ई० पू०) की पुरातात्त्विक सामग्री के क्षेत्र नर्मदा घाटी, विन्ध्याचल के क्षेत्र के सिवा हैदराबाद, काठियावाड़ और पंजाब तक फैले हैं। पं हरिहरनिवास द्विवेदी के अनुसार आकृति की दृष्टि से इस काल के औज़ार और शस्र चौकोर फल, पीछे की ओर से भोंथरे किए कए, अर्द्धचन्द्रकार फल कुरेदने के औज़ार, शलाकाकर फल के रूप में है। उनका उपयोग बिना मुठिया के नहीं होता था। मनुष्यों के अस्थि पं और अन्य जीवों के अस्थि पं के आधार पर निष्कर्ष निकलता है कि इस युग के मनुष्य नृवंश की दृष्टि से नीग्रो थे। श्री श्यामचरण राय की विचार है कि ये लोग उन लोगों में से हो सकते हैं जिन्हें आजकल "आस्ट्रेलाइड' कहते हैं और जिनकी संतान की गौंड, भील, मुंडा आदि है। बुंदेलखंड में गौड़, भील, कोल, कीरात, शबर और कोटक् की स्थिती का प्रमाण परवर्ती पौराणिक साहित्य में भी मिलता है। शिकार के सिवा इन लोगों ने कृषि का भी सूत्रपात किया था। ये पहाड़ी भूमि को छोटे-छोटे समतलों में विभाजित करके कृषि करते थे। ये लोग मरणोत्तर जीवन की भी कल्पना करते थे। विद्वानों का मानना है कि इस समय के लोग संगीत, नृत्य में प्रवीण थे। सांस्कृतिक तत्वों के रूप में बट पूजा, बिल्वा और का भी संकेत मिलता है। खेती में उर्वरता लाने के लिए ये प्रेत पूजा भी करते थे।
(ग) उत्तर पाषाण काल (४००० ई० पू०) - इस काल के अवशेषों में कुल्हाड़ी, चिमनाने के पत्थर, पत्थर के हथौड़े, कुदाली, मूसल, हड्डी के सूजे, चूल्हे तथा मिट्टी के आदिकालीन बर्तन प्रमुख हैं। मध्यप्रदेश की सीमाओं में हमीरपुर, बाँदा, छत्तरपुर, पन्ना में ये अवशेष प्राप्त हुए हैं। इस युग के संस्कृति के निर्माता भारतवर्ष में "आग्नेय दिशा' से आए। इनकी आकृति भारत में निषादों से मिलने के कारण इन्हें "आग्नेय निषाद' की संज्ञा दी गई। आर्यों के मध्यप्रदेश तक सारे भारत में ये फैल गये थे। वैदिक साहित्य तथा बौद्ध जातकों में इन लोगों का बार बार स्मरण किया गया है। इनकी भाषा को चांडाल भाषा कहा गया है। ऐसा पं० द्विवेदी ने अपनी पुस्तक मध्यभारत का इतिहास में भी माना है।
डॉ॰ सांकलिया ने निषादों को अन्न उत्पन्न करने वाला, एक स्थान पर रुककर रहने वाला तथा अग्नि का उपयोग जानने तथा पशु पालने वाला माना है। वे चाक (चक्र) पर रखकर मिट्टी के बर्तन बनाते थे, गाड़ी के पहियों का अविष्कार इन्होंने कर लिया था। झोंपड़े बनाकर रहने की प्रकृति इनकी थी। ग्रामों की सभ्यता का विकास इन्होंने कर लिया था। ""प्रकृतिगत विभिन्नता, स्थान भेद और जीवनयापन के भेद के कारण इसी काल में भारतवर्ष में विशेष कार्य करने वालों की श्रेणियों के रूप में जाति संस्था का उदय हुआ, जो आर्यों की वर्ण व्यवस्था से बहुत पहले की आदिम सामाजिक संस्था है।'' इनमें निभेद और समता की भावना है तथा श्रुतिस्मृति के विधानों का कोई हस्तक्षेप नही है इसे डॉ॰ राजबाली पाण्डेय ने भी स्वीकार किया है। वस्तुत: इस युग में स्थिर जीवन की कल्पना के साथ मृतकों को गाड़कर था उनके भस्मावशेषों को मिट्टी के बर्तन में रखकर और मिट्टी में दबाकर उन पर स्मृति चिन्हों के रूप में पत्थर खड़े किए गए। बौद्ध स्तूपों की विशाल कल्पना भी इसी भावना का परिणाम है इसका पं० हरिहरनिवास द्विवेदी ने भी समर्थन किया है।
उत्तर पाषाण युग के विकसित औज़ार, मिट्टी के बर्तन, तरकस में लौटकर आने वाले बाण, बाँस की नली से फूंक कर (उत्पन्न शक्ति से चलने वाले अस्र, कुदाली, खेती की नवीनता आदि इस काल की विशेषताएँ हैं। गेहूँ, कन्दली, नारिकेल, ताम्बूल, वातिगण, अलाबू, निम्बूक, जम्बू, कपास, कपंट, शान्मील, ककवाक आदि का प्रचलन इस काल में हो गया था।
आग्नेय (निषादों) की देन में मत्स्यगंधा की कल्पना, अनगढ़ पत्थर में देवत्व की स्थापना, देवताओं पर रक्तलेप करना और मांग भरना (बाद में इसे सिंदूर से स्थानापन्न किया गया।) उत्तर पाषाण युग के उपरान्त चंबल घाटी और बेतवा घाटी की सभ्यतायें है जिनकी पृथक अस्तित्व नहीं माना गया है। वैदिक साहित्य में "अयस' धातु का उल्लेख हुआ है। विद्वानों का विचार है कि चम्बल के क्षेत्र में (मध्यभारत, मध्यप्रदेश, उत्तर प्रदेश के चम्बल वाले भाग, द्रविड़ों की संस्कृति दिव्य थी। ये मानव सभ्यता के क्षेत्र में उच्चमान स्थापित करने में समर्थ हो गए थे।
विद्युत चुम्बक
विद्युच्चुम्बक एक प्रकार का चुम्बक है जिसमें वैद्युतिक प्रवाह द्वारा चुम्बकीय क्षेत्र उत्पन्न होता है। विद्युच्चुम्बक में सामान्यतः एक कुण्डली में तार लपेटा जाता है। तार के माध्यम से वैद्युतिक धारा एक चुम्बकीय क्षेत्र बनाता है जो कुण्डली के केन्द्र के छिद्र में केन्द्रित होता है। धारा बन्द होने पर चुम्बकीय क्षेत्र गायब हो जाता है। तार की वर्तनें प्रायः लौहचुम्बकीय या फेरिचुम्बकीय सामग्री जैसे लौह से बने चुम्बकीय क्रोड के चारों ओर लपेटे जाते हैं। यह क्रोड चुम्बकीय अभिवाह को केन्द्रित करता है और अधिक शक्तिशाली चुम्बक बनाता है।
एक स्थायी चुम्बक की अपेक्षाकृत एक विद्युच्चुम्बक का मुख्य लाभ यह है कि वर्तनों में विद्युत प्रवाह की मात्रा को नियन्त्रित करके चुम्बकीय क्षेत्र को शीघ्र बदला जा सकता है। यद्यपि, एक स्थायी चुम्बक के विपरीत, जिसे किसी शक्ति की आवश्यकता नहीं होती है, एक विद्युच्चुम्बक को चुम्बकीय क्षेत्र को बनाए रखने के लिए वर्तमान की निरन्तर आपूर्ति की आवश्यकता होती है।
विद्युच्चुम्बक का व्यापक रूप से अन्य विद्युत उपकरणों के घटकों के रूप में उपयोग किया जाता है, जैसे कि मोटर, जनित्र, परिनालिका, रीले, लाउडस्पीकर, हार्ड डिस्क, चुम्बकीय अनुनाद प्रतिबिम्ब यन्त्र, वैज्ञानिक उपकरण और चुंबकीय पृथक्करण उपकरण। विद्युच्चुम्बकों का प्रयोग उद्योग में रद्दी लोहा और इस्पात जैसी भारी लौह वस्तुओं को उठाने और ले जाने के लिए भी किया जाता है।
परिचय एवं इतिहास
सन् 1820 ई. में अस्टेंड (Oersted) ने आविष्कार किया कि विद्युत् धारा का प्रभाव चुंबकों पर पड़ता है। इसके बाद ही उसी साल ऐंरेगो (Arago) ने यह आविष्कार किया कि ताँबे के तार में बहती हुई विद्युत् धारा के प्रभाव से इसके निकट रखे लोहे और इस्पात के टुकड़े चुंबकित हो जाते हैं। उसी साल अक्टूबर महीने में सर हंफ्री डेवी (Sir Humphrey Davy) ने स्वतंत्र रूप से इसी तथ्य का आविष्कार किया। सन् 1825 ई. में इंग्लैंड के विलियम स्टर्जन (William Sturgeon) ने पहला विद्युत्-चुंबक बनाया, जो लगभग 4 किलो का भार उठा सकता था। इन्होंने लोहे की छड़ को घोड़े के नाल के रूप में मोड़कर उसपर विद्युतरोधी तार लपेटा। तार में बिजली की धारा प्रवाहित करते ही छड़ चुंबकित हो गया और धारा बंद करते ही छड़ का चुंबकत्व लुप्त हो गया। यहाँ छड़ के एक सिरे से दूसरे सिरे तक तार का एक ही दिशा में लपेटते जाते हैं, किंतु सिरों के सामने से देखने से मुड़ी हुई छड़ की एक बाहु पर धारा वामावर्त दिशा में चक्कर काटती है और दूसरी बाहु पर दक्षिणावर्त दिशा में। फलस्वरूप छड़ का एक सिरा उत्तर-ध्रुव और दूसरा दक्षिण ध्रुव बन जाता है।
पी. वाइस (P. Weiss) ने भी अति बलशाली विद्युत् चुंबकों का निर्माण किया। इनके द्वारा निर्मित एक विद्युत् चुंबक में ताँबे की नलिका के 1,440 फेरे थे और उससे 100 ऐंपियर की धारा बहाई जाती थी। नलिका के अंदर से पानी बहाकर उसे ठंढा रखा जाता था। डू बॉय के विद्युत्-चुंबक में भी लपेटे हुए तार खोखली नालिका के रूप में होते थे और नालिका के अंदर पानी बहाकर उसे ठंढा रखा जाता था।
विद्युत् चुंबक के क्रोड के लिए ऐसे लोहे का व्यवहार होता है जिसकी चुंबकीय प्रवृत्ति ऊँची हो, चुंबकन धारा बंद कर देने पर क्रोड का अवशेष चुंबकत्व निम्नतम हो और वह शीघ्र ही चुंबकीय संतृत्ति न प्राप्त करे। विद्युत् चुंबक के क्रोड के लिए पिटवाँ लोहे, अथवा ढालवाँ नरम इस्पात, का व्यवहार किया जाता है। किंतु किसी भी प्रकार के लोहे का व्यवहार किया जाए, उसका चुंबकत्व एक निश्चित सीमा को नहीं पार कर सकता, चाहे चुंबकन धारा को कितना भी क्यों न बढ़ाया जाए। इसलिए अति प्रबल चुंबकीय क्षेत्र उत्पन्न करने के लिए कपित्ज़ा ने (Kapitza) तार को परिनालिका का व्यवहार किया, जिसका क्रोड वायु थी। इस परिनालिका में एक प्रबल जनित्र से 8,000 ऐंपियर की क्षणिक धारा 3/1000 सेकंड तक प्रवाहित कर उस परिनालिका के अंदर 3,20,000 गाउस का चुंबकीय क्षेत्र उत्पन्न किया।
कारखानों में विद्युत् चुंबक द्वारा भारी बोझों को उठाने का काम लिया जाता है। जिस बोझ को उठाना होता है, उसपर लोहे की पटरी बाँध देते हैं। विद्युत् चुंबक से धारा प्रवाहित करते ही विद्युत् चुंबक चुंबकित होकर लोहे की पटरी और पटरी से लगे बोझ को आकर्षित करके उठा लेता है। किसी विद्युत् चुंबक का बोझ उठाने का यह बल आगे दिये गये सूत्रों की सहायता से निकाला जा सकता है।
वैज्ञानिक अनुसंधानों में विद्युत् चुंबक का बहुत महत्वपूर्ण उपयोग होता रहा है। विद्युत् चुंबक की सहायता से फैरेडे ने प्रकाश संबंधी फैरेडे-प्रभाव, जेमान (Zeeman) ने ज़ेमान-प्रभाव और केर (Kerr) ने केर-प्रभाव का आविष्कार किया। आवेशित कणों को महान वेग प्रदान करने के लिए, साइक्लोट्रॉन, बीटाट्रॉन, सिंक्रोट्रॉन और बिवाट्रॉन इत्यादि अद्भुत यंत्र बने हैं। इनमें भी विशाल विद्युत् चुंबकों का व्यवहार होता है।
प्रति दिन काम आनेवाले अनेक यंत्रों और उपकरणों में छोटे बड़े विद्युत् चुंबकों का व्यवहार होता है। बिजली की घंटी में, टेलीग्राफ और टेलीफोन में विद्युत्-चुंबक का व्यवहार होता है, क्योंकि विद्युत्-चुंबक की यह विशेषता है कि उसमें विद्युत् धारा बहते ही वह चुंबकित हो जाता है और विद्युत् धारा के बंद होते ही विचुंबकित, तथा उसका चुंबकत्व, एक निश्चित सीमा के अंदर, उस विद्युत् चुंबक पर लपेटे तार में बहती हुई धारा का अनुपाती होता है। लाउडस्पीकर में, धारा जनित्रों में, बिजली के मोटरों में, बिजली के हॉर्न में और चुंबकीय क्लच में विद्युत्-चुंबक का व्यवहार होता है। वैद्युत परिपथ में विद्युत् चुंबक के द्वारा रिले का काम लिया जाता है, यानी दूर से ही दुर्बल धारा द्वारा सौ और हजार ऐंपियर धारा के स्विचों को दबा कर सौ और हजार ऐंपियर की धारा स्थापित की जाती है। अनेक प्रकार के स्वचालित यंत्रों में विद्युत् चुंबकों का उपयोग होता है।
चुम्बकीय पदार्थों पर लगने वाला बल
वास्तव में, लौहचुम्बकीय पदार्थों पर लगने वाले बल की गणना करना एक जटिल कार्य है। इसका कारण यह है कि वस्तुओं के आकार आदि भिन्न-भिन्न होते हैं जिसके कारण सभी स्थितियों में चुम्बकीय क्षेत्र की गणना के लिये कोई सरल सूत्र नहीं हैं। इसका अधिक शुद्धता से मान निकालना हो तो फाइनाइट-एलिमेन्ट-विधि का उपयोग करना पड़ता है। किन्तु कुछ विशेष स्थितियों के लिये चुम्बकीय क्षेत्र और बल की गणना के सूत्र दिये जा सकते हैं। उदाहरण के लिये, सामने के चित्र को देखें। यहाँ अधिकांश चुम्बकीय क्षेत्र, एक उच्च पारगम्यता (परमिएबिलिटी) के पदार्थ (जैसे, लोहा) में ही सीमित है। इस स्थिति के लिये अधिकतम बल का मान निम्नलिखित है-
जहाँ:
दिये हुए मामले में, हवा की पारगम्यता निर्वात की पारगम्यता के लगभग बराबर होती है। अतः, और इकाई क्षेत्रफल पर लगने वाला बल :
सामने दिये हुए चुम्बकीय परिपथ के लिये B का मान निम्नलिखित सूत्र द्वारा दिया जा सकता है-
इसे प्रतिस्थापित करने पर, निम्नलिखित सूत्र मिलता है-
शक्तिशाली विद्युतचुम्बक बनाने के लिये कम लम्बाई का चुम्बकीय पथ तथा अधिक्ष क्षेत्रफल वाला तल चाहिये। इसका कारण यह है कि अधिकांश लौहचुम्बकीय पदार्थ १ और २ टेस्ला के बीच संतृप्त हो जाते हैं (यह संतृप्तता H ≈  787 amps × turns / meter के आसपास आ जाती है।) अतः इससे अधिक H वाला चुम्बक बनाने की कोशिश करना बेकार है।
अहंयाति
पूरु कुल के राजा।
किंगडम सेंटर
किंगडम सेंटर एक गगनचुम्बी इमारत है।
कॊणिदेडु (कर्नूलु)
कॊणिदेडु (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
सुग्गी गाँव, अमास (गया)
सुग्गी अमास, गया, बिहार स्थित एक गाँव है।
रौद्राश्व
पूरु कुल के राजा।
राम अधीन सिंह यादव
राम अधीन सिंह यादव,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के उन्‍नाव जिले के 167 - पुरवा (मध्‍य) विधान सभा निर्वाचन क्षेत्र से कांग्रेस की ओर से चुनाव में भाग लिया।
जाखसोडा, अल्मोडा तहसील
जाखसोडा, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
131 रेखांश पूर्व
131 रेखांश पूर्व  (131st meridian east) पृथ्वी की प्रधान मध्याह्न रेखा से पूर्व में 131 रेखांश पर स्थित उत्तरी ध्रुव से दक्षिणी ध्रुव तक चलने वाली रेखांश है। यह काल्पनिक रेखा आर्कटिक महासागर, एशिया, हिन्द महासागर, ऑस्ट्रेलिया, दक्षिणी महासागर और अंटार्कटिका से गुज़रती है। यह 49 रेखांश पश्चिम से मिलकर एक महावृत्त बनाती है।
खुशबू अत्रे
खुशबू अत्रे एक भारतीय अभिनेत्री हैं। वह राज़ी (2018), अकीरा (2016) और वोदका डायरीज़ (2018) जैसी फ़िल्मों में काम कर चुकी हैं। उन्होंने क्रिमिनल जस्टिस- बिहाइंड क्लोज़्ड डोर्स जैसी वेब श्रृंखला में भी काम किया है।
सैंज-उ०म०४, यमकेश्वर तहसील
सैंज-उ०म०४, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
के एम बीनमोल
कलायथुमुझी मैथ्यूज बीनमोल, जो कि के एम बीनमोल (जन्म 15 अगस्त 1975) के रूप में लोकप्रिय हैं। बीनमोल भारत के एक अंतरराष्ट्रीय एथलीट हैं जो कोम्बिडिनजल, इडुक्की जिले, केरल से है।
जीवनी
बेनामोल का जन्म 15 अगस्त 1975 को कोम्बिदिंजल, इडुक्की जिला, केरल मे हुआ था। बेनामोल ने अपने भाई के एम बीनू के साथ भी इतिहास रचा, जब वे एक अंतरराष्ट्रीय प्रतियोगिता में पदक जीतने वाले पहले भारतीय भाई बहन बने। बीनू ने पुरुषों की 800 मीटर दौड़ में रजत पदक जीता। के.एम. बेनामोल ने चिकित्सक डॉ. विवेक जॉर्ज से शादी की और उनके 2 बच्चे हैं अश्विन और हैले।
ओलंपिक
2000 के ग्रीष्मकालीन ओलंपिक खेल के दौरान, बीनमोल काफी हद तक अज्ञात थी, जब तक कि वह पीटी उषा और शाइनी विल्सन के बाद एक ओलंपिक सेमीफाइनल में पहुंचने वाली तीसरी भारतीय महिला नहीं बन गई, जिसने 1984 के ग्रीष्मकालीन ओलंपिक में क्रमशः 800 मीटर में 400 मीटर बाधा दौड़ में लगभग एक ही उपलब्धि हासिल की लॉस एंजिल्स में।
एशियाई खेल
उन्होंने बुसान में 2002 के एशियाई में महिलाओं के 800 मीटर और 4 × 400 मीटर की महिला रिले में स्वर्ण पदक जीता।
पुरस्कार
बीनमोल को उनके एथलेटिक कैरियर में अनुकरणीय उपलब्धि के लिए 2000 में अर्जुन पुरस्कार से सम्मानित किया गया था। वह वर्ष 2002–2003 में अंजलि वेद पाठक भागवत के साथ भारत के सर्वोच्च खेल सम्मान, राजीव गांधी खेल रत्न पुरस्कार की संयुक्त विजेता भी हैं। 2004 में, उन्हें पद्म श्री से सम्मानित किया गया था।
मेनारा टेलीकॉम
मेनारा टेलीकॉम एक गगनचुम्बी इमारत है।
मिन्शेंग बैंक बिल्डिंग
मिन्शेंग बैंक बिल्डिंग एक गगनचुम्बी इमारत है।
टिस्का चोपड़ा
टिस्का चोपड़ा (अंग्रेजी :Tisca Chopra) (जन्म टिस्का ज़रीन अरोड़ा; १ नवम्बर १९७३) एक भारतीय फ़िल्म तथा स्टेज अभिनेत्री है। इनकी पहली हिन्दी फ़िल्म प्लेटफ़ॉर्म फ़िल्म थी जो १९९३ में प्रदर्शित हुई थी उस फ़िल्म टिस्का अजय देवगन की ये विपरीत थी। २००४ में इन्होंने प्रकाश झा की फ़िल्म लोकनायक में प्रभावती देवी का किरदार निभाया था।    २००७ में आमिर ख़ान के साथ तारे जमीन पर फ़िल्म में काम करने का मौका मिला था।  २०११ में टिस्का को मधुर भंडारकर की फ़िल्म दिल तो बच्चा है जी में अभिनय करने का मौका मिला था। २०१६ में टिस्का चोपड़ाको दो लगातार फ़िल्मों में काम करने को मौका। पहले घायल वन्स अगैन तथा १९ फ़रवरी २०१६ को प्रदर्शित हुई लवशुदा फ़िल्म में भी मौका मिला।
उनकी पुस्तक एक्टिंग स्मार्ट (हार्पर कॉलिन्स), एक सर्वश्रेष्ठ विक्रेता है और इसका हिंदी में अनुवाद किया जा रहा है। उनकी दूसरी पुस्तक वाट्स अप विद मी मार्च 2021 में रिलीज़ हुई थी।  यह पुस्तक युवा लड़कियों के लिए मासिक धर्म और यौवन को नष्ट करने के बारे में है।
व्यक्तिगत जीवन
चोपड़ा ने कैप्टन संजय चोपड़ा से शादी की, जो एयर इंडिया के पायलट हैं। उनकी एक बेटी, तारा और मुंबई में रहती हैं। वह कई NGO, सहायक शिक्षा और महिलाओं के अधिकारों के साथ काम करती है।
धर्मरक्ष
धर्मरक्ष (चीनी: 竺法護; pinyin: Zhú Fǎhù) एक बौद्ध विद्वान थे जिन्होने महायान सम्रदाय के सूत्रों का संस्कृत से चीनी भाषा में अनुवाद किया। इसका पूर्वी देशों में प्रचलित बौद्ध धर्म पर विशेष प्रभाव पड़ा।
धर्मरक्ष ने सन २६६ से सन ३०८ के कालावधि में १५९ संस्कृत ग्रन्थों का चीनी भाषा में अनुवाद किया।
१८१५
1815 ग्रेगोरी कैलंडर का एक साधारण वर्ष है।
तंसु
पूरु कुल के राजा।
द न्यू यॉर्क टाइम्स बिल्डिंग
द न्यू यॉर्क टाइम्स बिल्डिंग एक गगनचुम्बी इमारत है।
मुंड्लपल्लॆ (कडप)
मुंड्लपल्लॆ (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
फफूंद
कवक एक प्रकार के जीव हैं जो अपना भोजन सड़े गले मृत कार्बनिक पदार्थों से प्राप्त करते हैं। ये संसार के प्रारम्भ से ही जगत में उपस्थित हैं। इनका सबसे बड़ा लाभ इनका संसार में अपमार्जक के रूप में कार्य करना है। इनके द्वारा जगत में से कचरा हटा दिया जाता है।
कवक जीवों का एक विशाल समुदाय है जिसे साधारणतया वनस्पतियों में वर्गीकृत किया जाता है। इस वर्ग के सदस्य पर्णहरित रहित होते हैं और इनमें प्रजनन बीजाण्वों द्वारा होता है। ये सभी सूकाय वनस्पतियाँ हैं, अर्थात् इनके शरीर के ऊतकों में कोई भेदकरण नहीं होता; दूसरे शब्दों में, इनमें जड़, तना और पत्तियाँ नहीं होतीं तथा इनमें अधिक प्रगतिशील पौधों की भाँति संवहनीयतंत्र नहीं होता। पहले इस प्रकार के सभी जीव एक ही वर्ग कवक के अंतर्गत परिगाणित होते थे, किन्तु अब वनस्पति विज्ञानविदों ने कवक वर्ग के अतिरिक्त दो अन्य वर्गों की स्थापना की है जिनमें क्रमानुसार जीवाणु और श्लेष्मोर्णिका हैं। जीवाणु एककोशीय होते हैं जिनमें प्रारूपिक नाभिक नहीं होता तथा श्लेष्मोर्णिक की बनावट और पोषाहार जन्त्वों की भाँति होता है। कवक अध्ययन के विज्ञान को कवक विज्ञान कहते हैं।
कुछ लोगों का मत है कि कवक की उत्पत्ति शैवाल में पर्णहरित की हानि होने से हुई है। यदि वास्तव में ऐसा हुआ है तो कवक को पादप सृष्टि में रखना उचित ही है। दूसरे लोगों का विश्वास है कि इनकी उत्पत्ति रंगहीन कशाभ या प्रजीवा से हुई है जो सदा से ही पर्णहरित रहित थे। इस विचारधारा के अनुसार इन्हें वानस्पतिक सृष्टि में न रखकर एक पृथक सृष्टि में वर्गीकृत किया जाना चाहिए।
वास्तविक कवक के अंतर्गत कुछ ऐसी परिचित वस्तुएँ आती हैं, जैसे गुँधे हुए आटे से पावरोटी बनाने में सहायक एककोशीय खमीर, बासी रोटियों पर रूई की भाँति उगा फफूँद, चर्म को मलिन करनेवाले दाद के कीटाणु, फसल के नाशकारी रतुआ तथा कंडुवा और खाने योग्य एव विषैली कुकुरमुत्ते या खुंभियाँ को मलिन करनेवाले दाद के कीटाणु, फसल के नाशकारी रतुआ तथा कंडुवा और खाने योग्य एव विषैली कुकुरमुत्ते या खुंभियाँ
रहन-सहन और वितरण
कवक की जातियों की संख्या लगभग 80 से 90 हजार तक है। संभवत: कवक सबसे अधिक व्यापक हैं। जलीय कवक में एकलाया (Achlaya), सैप्रोलेग्निया (Saprolegnia), मिट्टी में पाए जानेवाले म्यूकर (Mucor), पेनिसिलियम (Penicillium), एस्परजिलस (Aspergillus), फ़्यूज़ेरियम (Fusarium) आदि; लकड़ी पर पाए जानेवाले मेरूलियस लैक्रिमैंस (Merulius lachrymans); गोबर पर उगनेवाले पाइलोबोलस (Pilobolus) तथा सॉरडेरिया (Sordaria); वसा में उगनेवाले यूरोटियम (Eurotium) और पेनिसिलियम की जातियाँ हैं। ये वायु तथा अन्य जीवों के शरीर के भीतर या उनके ऊपर भी पाए जाते हैं। वास्तव में विश्व के उन सभी स्थानों में कवक की उत्पत्ति हो सकती है जहाँ कहीं भी इन्हें कार्बनिक यौगिक की प्राप्ति हो सके। कुछ कवक तो लाइकेन (lichen) की संरचना में भाग लेते हैं जो कड़ी चट्टानों पर, सूखे स्थान में तथा पर्याप्त ऊँचे ताप में उगते हैं, जहाँ साधारणतया कोई भी अन्य जीव नहीं रह सकता।
कवक की अधिकाधिक वृद्धि विशेष रूप से आर्द्र परिस्थितियों में, अँधेरे में या मंदप्रकाश में होती है। इसीलिए छत्रक अधिक संख्या में आर्द्र और उष्ण तापवाले जंगलों में उगते हैं।
वानस्पतिक शरीर की संरचना
कुछ एककोशिकीय जातियों, उदाहरणार्थ खमीर, के अतिरिक्त अन्य सभी जातियों का शरीर कोशिकामय होता है, जो सूक्ष्मदर्शीय ((माइक्रोस्कोपिक)) रेशों से निर्मित होता है और जिससे प्रत्येक दिशा में शाखाएँ निकलकर जीवाधार (substratum) के ऊपर या भीतर फैली रहती हैं। प्रत्येक रेशे को कवकतंतु (hypha) कहा जाता है और इन कवकतंतुओं के समूह को कवकजाल (mycelium) कहते हैं। प्रत्येक कवकतंतु एक पतली, पारदर्शी नलीय दीवार का बना होता है जिसमें जीवद्रव्य का एक स्तर होता है या जो जीवद्रव्य से पूर्णतया भरा होता है। ये शाखी या अशाखी रहते हैं और इनकी मोटाई 0.5 माइक्रान से लेकर 100 माइक्रान तक होती है (1 माइक्रान = एक मिलीमीटर का हजारवाँ भाग)।
जीवद्रव्य या तो अटूट पूरे कवकतंतु में फैला रहता है जिसमें नाभिक (nucleus) बिना किसी निश्चित व्यवस्था के बिखरे रहते हैं, अन्यथा कवकतंतु दीवारों का पट (septum) द्वारा विभाजित रहते हैं जिससे संरचना बहुकोशिकीय होती है। पहली अवस्था को बहुनाभिक (coenocytic) तथा दूसरी को पटयुक्त (septate) अवस्था कहते हैं। प्रत्येक कोशिका में एक, दो या अधिक नाभिक हो सकते हैं।
अधिकांश कवक के तंतु रंगहीन होते हैं, किंतु कुछ में ये विभिन्न रंगों से रँगे होते हैं।
साधारण कवक का शरीर ढीले कवकतंतुओं से निर्मित होता है किंतु कुछ उच्च कवकों के जीवनवृत्त की कुछ अवस्थाओं में उनसे कवकजाल घने होकर सघन ऊतक बनाते हैं जिसे संजीवितक (plectenchyma) और कूटजीवितक (preudoparenchyma)।
दीर्घितक ढीला ऊतक होता है, जिसमें प्रत्येक कवकतंतु अपना अपनत्व बनाए रखता है। कूटजीवितक में सूत्र काफी घने होते हैं तथा वे अपना ऐकात्म्य खो बैठते हैं और काटने पर उच्चवर्गीय पौधों के जीवितक कोशों (Parenchyma cells) के समान दिखाई पड़ते हैं। इन ऊतकों से विभिन्न प्रकार के वानस्पतिक और प्रजनन विन्यास (reproductive structure) का निर्माण होता है।
कवक की बनावट चाहे कितनी ही जटिल क्यों न हो, पर वे सभी कवकतंतुओं द्वारा ही निर्मित होते हैं। ये तंतु इतने सघन होते हैं कि वे ऊतक के रूप में प्रतीत होते हैं, किंतु कवकों में कभी भी वास्तविक ऊतक नहीं होता।
कोशिकाभित्ति (cell wall) की रासायनिक संरचना एवं कोशिका विज्ञान (cytology)
कुछ जातियों को छोड़कर कवकों की कोशिकाभित्तियों की रासायनिक व्याकृतियाँ (chemical composition) विभिन्न जातियों में भिन्न-भिन्न होती हैं। कुछ जातियों की कोशिकाभित्तियों में सेलुलोस या एक विशेष प्रकार का कवक सेल्यूलोस पाया जाता है तथा अन्य जातियों में काइटिन (chitin) कोशिकाभित्ति के निर्माण के लिए मुख्य रूप से उत्तरदायी होता हैं। कई कवकों में कैलोस (callose) तथा अन्य कार्बनिक पदार्थ भी कोशिकाभित्ति में पाए गए हैं।
कवकतंतु में नाभिक के अतिरिक्त कोशिकाद्रव्य (cytoplasm) तैलविंदु तथा अन्य पदार्थ उपस्थित रहते हैं, उदाहरणार्थ कैल्सियम ऑक्सलेट, (calcium oxalate) के रवे, प्रोटीन कण इत्यादि। प्रत्येक जाति में प्रोटोप्लास्ट (protoplast) हरिमकणक (chloroplast) रहित होता है। यद्यपि कोशिकाओं में स्टार्च का अभाव होता है, तथापि एक दूसरा जटिल पौलिसैकेराइड ग्लाईकोजन (polysaccharide glycogen) पाया जाता है।
पोषाहार (nutrition)
मृतोपजीवी (saprophyte) के रूप में कवक या तो कार्बनिक पदार्थों, उत्सर्जित पदार्थ (waste product) या मृत ऊतकों को विश्लेषित करके भोजन प्राप्त करते हैं। परजीवी (parasite) के रूप में कवक जीवित कोशों पर आश्रित रहते हैं। सहजीवी (symbiont) के रूप में ये अपना संबंध किसी अन्य जीव से स्थापित कर लेते हैं, जिसके फलस्वरूप इस मैत्री का लाभ दोनों को ही मिल जाता है। इन दिनों प्रकार की भोजनरीतियों के मध्य में कुछ कवक आते हैं जो परिस्थिति के अनुसार अपनी भोजनप्रणाली बदलते रहते हैं।
विभिन्न कवकों के लिए विभिन्न खाद्य सामग्री की आवश्यकता होती है। कुछ कवक सर्वभोजी होते हैं तथा किसी भी कार्बनिक पदार्थ से अपना भोजन प्राप्त कर सकते हैं, जैसे ऐस्परजिलस (Aspergillus) और पेनिसिलियम। अन्य कवक अपने भोजन में विशेष दुस्तोष्य होते हैं। कुछ सदा पराश्रयी के पोषण के लिए जीवित प्रोटोप्लाज़्म की ही नहीं वरन् किसी विशेष जाति के आधार की भी आवश्यकता होती हैं।
पराश्रयी (parasite) कवक जंतुओं और वनस्पतियों की कोशिकाओं से पोषित होते हैं और इस प्रकार ये अपने पोषक को हानि पहुँचाने हैं, जिसके कारण वनस्पतियों एवं जंतुओं में व्याधियाँ उत्पन्न होती हैं। कवकजाल प्राय: पोषकों के धरातल पर अथवा पोषकों के भीतरी स्थानों में अंत: कोशिका (intercellular) या पोषकों के कोशों को छेदकर (intracellular) उगते हैं कवकतंतु के अग्रभाग से एक प्रकार के एंज़ाइम (enzyme) का स्राव होता है जिससे इन्हें कोशकाभित्ति के बेधन तथा विघटन में सहायता प्राप्त होती है। अंत: कोशिकतंतु एक विशेष प्रकर की शाखाओं को पोषक कोशिकाओं में भेजते हैं जिन्हें आशोषांग (haustoria) कहते हैं। ये आशोषांग अति सूक्ष्म छिद्रों द्वारा कोशिकाभित्ति (cell wall) में प्रवेश करते हैं। ये विशेषित अवशोषक अंग (absorbing organs) होते हैं, जो विभिन्न जातियों में विभिन्न प्रकार के होते हैं। जंतुओं में पाए जानेवाले पराश्रयी कवकों में अवशोषकांग नहीं पाए गए हैं।
कीटों द्वारा कवक की खेती
दक्षिणी अफ्रीका में कुछ चींटियाँ तथा दीमकें कवकों का केवल आहार ही नहीं करतीं वरन् उनको उगाती भी हैं। ये जीव विशेष प्रकार के कार्बनिक पदार्थो को इकट्ठा कर अपने घोसलों में बिछाते हैं जिनपर कवक अच्छी तरह उग सकें। कुछ दशाओं में ये कवकों का रोपण करते हैं। विद्वानों का ऐसा विचार है कि एक जाति की चींटी अपना विशेष कवक उत्पन्न करती हैं।
जाट लोगों की सूची
जाट भारत और पाकिस्तान के मूल निवासी समुदाय हैं। निम्नलिखित उल्लेखनीय जाटों की सूची है।
हॉकी
सोनिका तांडी
कबड्डी प्रदीप नरवाल
•राहुल चौधरी •दीपक निवास हुड्डा •पवन सहरावत
मिचिको इशिमुरे
मिचिको इशिमुरे (石牟礼道子) एक जापानी लेखक और कार्यकर्ता थे।
उन्होंने मिनमाता रोग के बारे में लेखन को प्रचारित करने के लिए एशिया में सबसे प्रतिष्ठित पुरस्कारों में से 1973 का रेमन मैग्सेसे पुरस्कार जीता, जो उस समय बेहद विवादास्पद था।
नेगेव रेगिस्तान
नेगेव रेगिस्तान (अंग्रेज़ी: Negev, इब्रानी: הַנֶּגֶב), जिसे अरबी भाषा में अन-नक़ब (النقب‎) कहा जाता है, दक्षिणी इज़राइल में स्थित एक रेगिस्तान व अर्ध-रेगिस्तान है। इस क्षेत्र का सबसे बड़ा शहर बियरशीबा है जो इस रेगिस्तान के उत्तरी छोर पर स्थित है, जबकि इस मरुभूमि के दक्षिण में अक़ाबा की खाड़ी और एइलात का शहर है।
जल छनित्र
जल के अशुद्धता के आधार पर शोधन दो प्रकार का होता है जिसमे पहला सामान्य जल तथा दूसरा गन्दा जल होता है ।
(ख) गन्दा जल
जल को शुद्ध करने के लिए भौतिक तथा रासायनिक विधि को अपनाया जाता है।
सामान्य जल
1 जल का छानना(water filtration)
इसमे एक टैंक होता है जिसमे लगभग एक आकार के रेत(sand) के कण होते हैं। इसमे जल छनकर जाता है यह भौतिक प्रक्रिया है।
2. कार्बन फिल्ट्रेशन( carbon filtration)
इसमे कोयला(coal) होता है जो पानी की गंध को दूर करता है और उसे मीठा बनाता है
3. रिवर्स परासरण(RO-Reverse Osmosis)
इसमे परासरण विधि के द्वारा जल को घुमा घुमा के उसमे से छोटे वैक्टीरिया तथा कीटाणुओ को अलग करता है ।
4. अल्ट्रावायलेट विधि(UV)
इसमे अल्ट्रावायलेट विकिरणों को पानी मे डालने से इसमे जीवाणु वैक्टीरिया मर जाते हैं ।
रोगवाहक
रोगवाहक वे प्राणी हैं, जो संक्रामक रोगों को एक रोगी से निरोग व्यक्ति में फैलाते हैं। ऐसे प्राणी जो किसी तरह रोगजनक विषाणु आदि का किसी अन्य स्वस्थ जीव तक ले जा कर उसे रोग से ग्रसित करते हैं, अर्थात रोगों को एक स्थान से दूसरे स्थान तक ले जाने का कार्य करते हैं। इन्हें रोगवाहक कहते हैं।
सेमन-सीला-१, यमकेश्वर तहसील
सेमन-सीला-१, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
रहेली, कालाढूगी तहसील
रहेली, कालाढूगी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
नीना टावर
नीना टावर एक गगनचुम्बी इमारत है।
सी॰पी॰ कृष्णन नायर
चित्तरत पूवक्कट्ट कृष्णन नायर (९ फ़रवरी १९२२ – १७ मई २०१४) भारतीय कारोबारी थे। वो होटल लीलावेंचर के के संस्थापक थे। उन्हें २०१० में भारत सरकार ने पद्म भूषण से सम्मानित किया। १७ मई २०१४ को ९२ वर्ष की आयु में नायर का निधन हो गया।
ईरोडु
ईरोडु दक्षिण भारत के तमिलनाडु प्रान्त का एक जिला है।
बेल्जियम महिला क्रिकेट टीम का ऑस्ट्रिया दौरा 2021
बेल्जियम महिला क्रिकेट टीम ने तीन मैचों की द्विपक्षीय महिला ट्वेंटी 20 अंतर्राष्ट्रीय (मटी20आई) श्रृंखला खेलने के लिए सितंबर 2021 में ऑस्ट्रिया का दौरा किया। मैच लोअर ऑस्ट्रिया के सीबर्न क्रिकेट ग्राउंड में खेले गए थे, और बेल्जियम द्वारा खेले जाने वाले पहले आधिकारिक मटी20आई मैच थे। ऑस्ट्रिया ने श्रृंखला 3-0 से जीती।
वन आइलैंड ईस्ट
वन आइलैंड ईस्ट एक गगनचुम्बी इमारत है।
१८१६
1816 ग्रेगोरी कैलंडर का एक अधिवर्ष है।
क्यू वनबिल्डिंग
क्यू वनबिल्डिंग एक गगनचुम्बी इमारत है।
मुच्चुमर्रि (कडप)
मुच्चुमर्रि (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
रोज़ टावर
रोज़ टावर एक गगनचुम्बी इमारत है।
ज़िल-ए-हुमा
ज़िल-ए-हुमा (२१ फ़रवरी १९४४ – १६ मई २०१४ ) पाकिस्तानी गायिका और प्रसिद्ध गायिका नूरजहाँ की पुत्री थीं। १६ मई २०१४ को गुर्दे की बीमारी और मधुमेह रोग से ७० वर्ष की आयु में उनका निधन हो गया।
सौड-कण्ड०३, पौडी तहसील
सौड-कण्ड०३, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
१८१७
1817 ग्रेगोरी कैलंडर का एक साधारण वर्ष है।
शंघाई वर्ल्ड फाइनेंशियल सेंटर
शंघाई वर्ल्ड फाइनेंशियल सेंटर एक गगनचुम्बी इमारत है।
मस्तराम (फ़िल्म)
मस्तराम  2014 की भारतीय हिन्दी भाषा की काल्पनिक जीवनी फ़िल्म है, जिसका निर्देशन अखिलेश जायसवाल ने किया है, और इसमें राहुल बग्गा और तारा अलीशा बेरी ने अभिनय किया है। यह फ़िल्म एक महत्वाकांक्षी साहित्यकार के बारे में है जो शुरू में अनिच्छुक अन्ततः पूर्ण अश्लील लेखक में बदल जाता है, जो हिन्दी में लोकप्रिय लुगदी कथा और सेक्स कहानियों के अज्ञात लेखक से प्रेरित है, जिसे केवल मस्तराम के नाम से जाना जाता है। ये किताबें 1980 और 90 के दशक में उत्तर भारत में रेलवे स्टेशन के स्टालों और सड़क के किनारे और फ़ुटपाथ की छोटी दुकानों पर बेची जाती थीं। जायसवाल ने इस फ़िल्म से अपने निर्देशन की शुरुआत की है।
ऍण्ड्रॉइड x86
Chih-Wei Huang तथा Yi Sun वर्तमान परियोजना व्यवस्थापक हैं।
इतिहास एवं वर्तमान स्थिति
, आइस क्रीम सैंडविच (ऍण्ड्रॉइड संस्करण ४) उपलब्ध हो चुका है परन्तु अभी इसमें काफी काम बाकी है जैसे साउंड, कैमरा समर्थन, इथरनेट तथा हार्डवेयर ऍक्सलरेशन इंटैल के प्रोससरों पर काम नहीं करते, हालाँकि साउंड, हार्डवेयर ऍक्सलरेशन तथा वाइ-फाइ एऍमडी प्रोसैसरों पर सही काम करते हैं।
बाहरी कड़ियाँ
आधिकारिक वेबसाइट: android-x86.org
माफ़िन्गा पहाड़ियाँ
माफ़िन्गा पहाड़ियाँ (Mafinga Hills) अक़्रीका के दक्षिणी भाग में स्थित ज़ाम्बिया व मलावी देशों की सीमा पर विस्तृत एक पठार है जिसपर कई पहाड़ियाँ भी स्थित हैं। इस पठार का सबसे ऊँचा बिन्दु माफ़िन्गा सेन्ट्रल (Mafinga Central) कहलाता है और २,३३९ मीटर की ऊँचाई वाला यह स्थान ज़ाम्बिया का सबसे ऊँचा बिन्दु भी हो सकता है (हालांकि इसका कोई प्रमाणित सरकारी अध्ययन नहीं किया गया है)।
मानव-संगणक अन्योन्यक्रिया
मानव-संगणक अन्योन्यक्रिया (Human-Computer Interaction / HCI) के अन्तर्गत मानव (अर्थात उपयोगकर्ता) तथा कम्प्यूटर के बीच अन्तरफलक (इंटरफेस) को ध्यान में रखकर कंप्यूटर प्रौद्योगिकी के डिजाइन और उपयोग पर शोध किया जाता है। एचसीआई के क्षेत्र में शोधकर्ता इस बात का ध्यानपूर्वक प्रेक्षण, अध्ययन और विश्लेषण करते हैं कि मानव कम्प्यूटर के साथ कैसे क्रिया करता है। इसके शोधकर्ता ऐसी प्रौद्योगिकी डिजाइन करते हैं जो मानवों को कम्प्यूटरोंके साथ नवीन ढंग से परस्परक्रिया करने में सहायक हो। शोध की विधा के रूप में मानव-संगणक परस्परक्रिया उस स्थान पर स्थित है जहाँ कंप्यूटर विज्ञान, व्यवहार विज्ञान, डिजाइन, मीडिया अध्ययन और अध्ययन के कई अन्य क्षेत्र आपस में मिलते हैं।
सोनी वाह
सोनी वाह सोनी का निःशुल्क हिन्दी फिल्म चैनल है। इसकी स्थापना 8 मई 2016 को की गई थी। इसमें हिन्दी फिल्मों के साथ अन्य भारतीय भाषाओं के हिन्दी में अनुवादित फिल्में भी दिखाई जाती है।
शिमाओ इंटरनेशनल प्लाज़ा
शिमाओ इंटरनेशनल प्लाज़ा एक गगनचुम्बी इमारत है।
133 रेखांश पूर्व
133 रेखांश पूर्व  (133rd meridian east) पृथ्वी की प्रधान मध्याह्न रेखा से पूर्व में 133 रेखांश पर स्थित उत्तरी ध्रुव से दक्षिणी ध्रुव तक चलने वाली रेखांश है। यह काल्पनिक रेखा आर्कटिक महासागर, एशिया, हिन्द महासागर, ऑस्ट्रेलिया, दक्षिणी महासागर और अंटार्कटिका से गुज़रती है। यह 47 रेखांश पश्चिम से मिलकर एक महावृत्त बनाती है।
राम आसरे वर्मा
राम आसरे वर्मा,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के बाराबंकी जिले के राम नगर विधान सभा निर्वाचन क्षेत्र से सोशलिस्‍ट पार्टी की ओर से चुनाव में भाग लिया।
लण्ढोर
लण्ढोर (Landour) भारत के उत्तराखण्ड राज्य के देहरादून ज़िले में स्थित एक नगर है। यह एक छावनी भी है।
सत्य युग
चार प्रसिद्ध युगों में सत्ययुग, सद्युग (सत्+युग) या कृतयुग को प्रथम माना गया है। यद्यपि प्राचीनतम वैदिक ग्रंथों में सद्युग, त्रेतायुग आदि युगविभाग का निर्देश स्पष्टतः उपलब्ध नहीं होता, तथापि स्मृतियों एवं विशेषत: पुराणों में चार युगों का विस्तृत प्रतिपादन मिलता है।
पुराणादि में सत्ययुग के विषय में निम्नोक्त विवरण मिलता है -
ब्रह्मा का एक दिवस 10,000 भागों में बंटा होता है, जिसे चरण कहते हैं:
तुएनजाई डीटेस
तुएनजाई डीटेस  , RTGS : तुएनचाई डिथेट ; जन्म 8 अप्रैल 1952), पूर्व में तुएनजई कुंजारा ना आयुध्या (    , RTGS : तुआंचाई कुंचोन ना अयुत्या ), (थाईलैंड) ने 1992 में ग्लोबल 500 रोल ऑफ ऑनर प्राप्त किया, और 1994 में गोल्डमैन पर्यावरण पुरस्कार से सम्मानित किया गया था। 1970 के दशक की शुरुआत से डीट्स ने थाई पहाड़ी जनजातियों के साथ काम किया है। उन्होंने 1986 में हिल एरिया डेवलपमेंट फाउंडेशन की सह-स्थापना की थी। वह जुलाई 2019 में उस पद से इस्तीफा देने तक मानवाधिकार आयोग की पूर्व आयुक्त हैं।
कॊणिदेल (कर्नूलु)
कॊणिदेल (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
आर. बानुमथी
व्यवसाय
बनुमथी ने 1988 में तमिलनाडु उच्च न्यायिक सेवा में जिला न्यायाधीश के रूप में कार्य शुरू किया। सेशन न्यायाधीश के रूप में, उन्होंने 1995-96 में कोयंबटूर जिले के चिन्नमपैथी में विशेष कार्य बल द्वारा पुलिस पर एक-व्यक्ति आयोग का नेतृत्व किया।
अप्रैल 2003 में, उन्हें मद्रास उच्च न्यायालय के न्यायाधीश के रूप में पदोन्नत किया। वह जल्लीकट्टू और बुल हगिंग खेल पर प्रतिबंध लगाने के मामले से निपटी। नवंबर 2013 में, उन्हें झारखंड उच्च न्यायालय में स्थानांतरित कर दिया गया और उसी समय उस अदालत का मुख्य न्यायाधीश नियुक्त किया गया। अगस्त 2014 में, तत्कालीन मुख्य न्यायाधीश, आर एम लोढ़ा की अध्यक्षता वाले कॉलेजियम द्वारा उनके नाम की सिफारिश किए जाने के बाद उन्हें भारत के सर्वोच्च न्यायालय में पदोन्नत किया गया था। वह देश की सर्वोच्च अदालत में उदय होने वाली दूसरी महिला सत्र न्यायाधीश हैं।
सुब्रत रॉय
सुब्रत रॉय सहारा (जन्म 10 जून 1948) भारत के एक व्यवसायी तथा सहारा इण्डिया परिवार के संस्थापक, प्रबंध निदेशक एवं अध्यक्ष हैं। वे 'सहाराश्री' के नाम से भी जाने जाते हैं। इण्डिया टुडे ने उनका नाम भारत के दस सर्वाधिक शक्तिसम्पन्न लोगों में शामिल किया था। उन्होने सन् 1978 में सहारा इण्डिया परिवार की स्थापना की। सन् 2004 में टाइम पत्रिका ने सहारा समूह को भारतीय रेल के बाद दूसरा सबसे बड़ा नियोक्ता बताया था। वे पुणे वॉरियर्स इंडिया, ग्रॉसवेनर हाउस, एमबी वैली सिटी, प्लाजा होटल, ड्रीम डाउनटाउन होटल के मालिक हैं।सहारा श्री एक बंगाली परिवार से सम्बंध रखते है।
प्रारंभिक जीवन
रॉय का जन्म 10 जून 1948 को बिहार के अररिया जिले सुधीर चन्द्र रॉय /छबि रॉय के घर हुआ था। पश्चिम बंगाल से उनका मूल निवास है | उन्होंने कोलकाता के होली चाइल्ड स्कूल में प्रारंभिक शिक्षा पूरी करने के बाद राजकीय तकनीकी संस्थान गोरखपुर से मैकेनिकल इंजीनियरिंग में डिप्लोमा किया। उन्होने 1978 में गोरखपुर से अपना व्यवसाय प्रारंभ किया। संप्रति उनका निवास लखनऊ में है।
व्यावसायिक जीवन
रॉय ने 1978 में गोरखपुर में सहारा इंडिया परिवार की स्थापना की, जिसके वे प्रबंध कार्यकर्ता (प्रबंध निदेशक) और चेयरमैन हैं। यह भारत की एक बहु-व्यापारिक कंपनी है, जिसके कार्य वित्तीय सेवाओं, गृहनिर्माण वित्त (हाउसिंग फाइनेंस), म्युचुअल फंडों, जीवन बीमा, नगर-विकास, रीयल-इस्टेट, अखबार एवं टेलीविजन, फिल्म-निर्माण, खेल, सूचना प्रौद्योगिकी, स्वास्थ्य, पर्यटन, उपभोक्ता सामग्री सहित अनेकों क्षेत्रों में फैला हुआ है। वर्तमान में वे आई पी एल की फ्रेंचाईजी पुणे वॉरियर्स इंडिया, लंदन के ग्रॉसवेनर हाउस,मुंबई के लोनावाला में स्थित एमबी वैली सिटी तथा न्यूयार्क के प्लाजा होटल, ड्रीम डाउनटाउन होटल के मालिक भी हैं।
रॉय द्वारा संचालित सहारा समूह के पास 30 जून-19 तक 2,82,224 करोड़ रूपये की परिसंपत्तियां हैं।
व्यवसाय दर्शन
रॉय ने अपने व्यवसाय की प्रगति हेतु "सामूहिक भौतिकवाद" का दर्शन दिया, जिसका अभिप्राय है "सामूहिक प्रगति और उन्नति, समूहिक देखरेख में।"
द्वापर युग
द्वापर मानवकाल के तृतीय युग को कहते हैं। यह काल कृष्ण के देहान्त से समाप्त होता है।
ब्रह्मा का एक दिवस 10,000 भागों में बंटा होता है, जिसे चरण कहते हैं:
यह चक्र ऐसे दोहराता रहता है, कि ब्रह्मा के एक दिवस में 1000 महायुग हो जाते हैं
सूण्डल-ल०प०४, यमकेश्वर तहसील
सूण्डल-ल०प०४, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
हमजापुर गाँव, अमास (गया)
हमजापुर अमास, गया, बिहार स्थित एक गाँव है।
दुष्यन्त
दुष्यन्त पुरु कुल के राजा। कालिदास के नाटक के पात्र।
2020-21 सीएसए 3-दिवसीय प्रांतीय कप
2020-21 सीएसए 3-दिवसीय प्रांतीय कप एक प्रथम श्रेणी क्रिकेट प्रतियोगिता थी जो फरवरी और मार्च 2021 के दौरान दक्षिण अफ्रीका में हुई थी। कोविड-19 महामारी के कारण खिताब साझा किए जाने के बाद, ईस्टर्न और क्वाज़ुलु-नताल गत चैंपियन थे।